./data/phi0914/phi00144/phi0914.phi00144.perseus-lat1.xml
Titus Livius (Livy)
montes       ingentis altitudinis spem faciebant, eo magis quia nullos apertos emergerent       rivos, occultos contineri latices, quorum venae in mare permanantes undae       miscerentur   vix diducta summa harena erat,       cum scaturiges turbidae primo et tenues emicare, dein liquidam multamque fundere       aquam velut deum dono coeperunt   aliquantum ea       quoque res duci famae et auctoritatis apud milites adiecit  iussis deinde       militibus expedire arma ipse cum tribunis primisque ordinibus ad contemplandos       transitus est progressus, qua descensus facilis armatis,       qua in ulteriorem ripam minime inicus ascensus esset   his satis exploratis illa quoque  ; primum, ut ordine ac sine       tumultu omnia in agmine ad nutum imperiumque ducis fierent, providit:  ubi omnibus simul pronuntiaretur,       quod fieret, neque omnes exaudirent, incerto imperio accepto alios, ab se       adicientes, plus  eo, quod imperatum sit, alios minus facere; clamores deinde dissonos       oriri omnibus locis, et prius hostes quam ipsos, quid paretur, scire   placere igitur tribunum militum primo pilo legionis       secretum edere imperium, illum et dein singulos proximo cuique in ordine       centurioni dicere, quid opus facto sit, sive a primis signis ad novissimum       agmen, sive ab extremis ad primos perferundum imperium sit   vigiles etiam novo more scutum in vigiliam ferre       vetuit: non enim in pugnam vigilem ire, ut armis utatur, sed ad vigilandum, ut,       cum senserit hostium adventum, recipiat se excitetque ad arma alios   scuto prae se erecto stare galeatos;       deinde, ubi fessi sint, innixos pilo, capite super  marginem scuti posito, sopito stare, ut fulgentibus armis procul       conspici ab hoste possint, ipsi nihil provideant   stationum quoque morem mutavit  armati omnes, et frenatis equis       equites, diem totum perstabant; id cum aestivis diebus urente adsiduo sole       fieret, tot horarum aestu et languore ipsos equosque fessos integri saepe adorti       hostes vel pauci plures vexabant   itaque ex       matutina statione ad meridiem decedi et in postmeridianam succedere alios       iussit; ita numquam fatigatos recens hostis adgredi poterat